Harald synger griseviser

Harald synger griseviser, med undertittel Harald Tusbergs Elizabethianske ballader fremført av Harald Heide-Steen jr., er et norsk musikkalbum utgitt av Grappa Musikkforlag A/S i 1970.

Albumet inneholder 17 viser skrevet av Thomas D'Urfey (Tom Durfey, 1653–1723), en engelsk visedikter, dramatiker og humorist som blant annet arbeidet innen sjangeren ballad opera. Sangene har et komisk og erotisk innhold, og det er rik bruk av beskrivende metaforer. På albumet blir de sunget av skuespiller og komiker Harald Heide-Steen jr. (1939–2008). De engelske originaltekstene er gjendiktet til norsk av kringkastingsmann og forfatter Harald Tusberg (født 1935). Platen er Heide-Steens første plate som soloartist.

Sporliste

 «Lolly-lo»
 «Kobberslangen»
 «Skjønn Sylvelin»
 «Fange en fugl»
 «Kittys nøkkel»
 «Putt den inn»
 «Jomfruen som badet»
 «En gåte»
 «Tre vandringsmenn»
 «Et tilløp»
 «Meget varsomt»
 «Det var en ridder»
 «De tre doktorer»
 «Gamle fumbler»
 «Finn en ungpikelill»
 «Til en lady»
 «Dingelbang»

Eksterne lenker 

Debutalbum fra 1970
Harald Heide Steen jr.-album
Folkemusikkalbum
Erotisk kunst